[唐]
去春零落暮春时,
泪湿红笺怨别离。
[金]
东园牡丹盛开,二三子邀余饮花下。酒酣,即席赋之。
水南名品几时栽?
水南名品几时栽。映池台。待谁开。应为诗人,著意巧安排。调护正须宫样锦,遮丽日,障飞埃。晓风吹绽瑞云堆。怨春回。要诗催。醉墨淋漓,随手洒琼瑰。归去不妨簪一朵,人也道,看花来。
[宋]
一春种得牡丹成。那知君遽行。东君也自没心情。夜来风雨声。追间阔,数清明。不应歌渭城。只愁河畔草青青。却须离绪生。
沉香亭北无消息,魏国姚家亦寂寥。
不见君王殿中见,溪园堂下雨潇潇。
[元]
寿安新试粲红裳。珍重异寻常。群芳落尽呈娇态,倚栏干、独殿春阳。剩放天香国色,全胜魏紫姚黄。天时人事正相当。日日具壶觞。不妨醉了重教醉,忍孤负、艳质浓芳。明日再携肴核,还来花底徜徉。
寿安新试粲红裳。珍重异寻常。群芳落尽呈娇态,倚栏干、独殿春阳。剩放天香国色,全胜魏紫姚黄。天时人事正相当。日日具壶觞。不妨醉了重教醉,忍孤负、艳质浓芳。明日再携肴核,还来花底徜徉。
春光无几。赖名花留得,一分余意。独殿群芳,特称重贵,开向富家园地。剩有天香国色,不藉粉匀脂腻。倚风处,似真妃被酒,脸霞烘媚。槛际。施翠幄,密遮深护,怕省仙姝队。翦*裁绡,披云卷雾,幻出许多纤丽。幸遇清平时世,胜赏也成故事。拚剧醉,任玉山*倒,帽檐斜坠。
百花飞尽彩云空。牡丹丛。始潜红。培养经年,造化夺天功。脉脉向人娇不语,晨露重,洗芳容。却疑身在列仙宫。翠帷重。瑞光融。烁烁红灯,间错绿蟠龙。醉里天香吹欲尽,应有悟,夜来风。
牡丹比得谁颜色。似宫中、太真第一。渔阳鼙鼓边风急。人在沈香亭北。买栽池馆多何益。莫虚把、千金抛掷。若教解语倾人国。一个西施也得。
牡丹比得谁颜色。似宫中、太真第一。渔阳鼙鼓边风急。人在沈香亭北。买栽池馆多何益。莫虚把、千金抛掷。若教解语倾人国。一个西施也得。
牡丹昨夜方开遍。毕竟是、今年春晚。荼付与薰风管。燕子忙时莺懒。多病起、日长人倦。不待得、酒阑歌散。副能得见茶瓯面。却早安排肠断。
曾看洛阳旧谱。
只许姚黄独步。若比广陵花。太亏他。
旧日王侯园圃。今日荆榛狐兔。
地荒岂有雕栏护,日烈元无绣幕遮。
九十种俱开谢了,末稍开到后村花。
踏青人被色香迷,击壤翁看蓓蕾知。
漏籍谱中无可恨,花开殿后未为迟。
得地牡丹盛,晓添龙麝香。主人犹自惜,锦幕护春霜。
[唐]
借问庭芳早晚栽,座中疑展画屏开。花分浅浅胭脂脸,
叶堕殷殷腻粉腮。红砌不须夸芍药,白蘋何用逞重台。
不逢盛暑不冲寒,种子成丛用法难。醉眼若为抛去得,
狂心更拟折来看。凌霜烈火吹无艳,裛露阴霞晒不干。
一自胡尘入汉关,十年伊洛路漫漫。
青墩溪畔龙钟客,独立东风看牡丹。
渐老闲情减。春山事、撩心眼。似血桃花,似雪梨花相间。望极雅川,阳焰迷归雁。征鞍方长坂。正魂乱。旧事如云散。良游盛年俱换。罢说功名,但觉青山归晚。记插宫花,扶醉蓬莱殿。如今霜尘满。
渐老闲情减。春山事、撩心眼。似血桃花,似雪梨花相间。望极雅川,阳焰迷归雁。征鞍方长坂。正魂乱。旧事如云散。良游盛年俱换。罢说功名,但觉青山归晚。记插宫花,扶醉蓬莱殿。如今霜尘满。
院宇帘垂地。银筝雁、低春水。送出灯前,婀娜腰枝柳细。步蹙香裀,红浪随鸳履。梁州紧凤翘坠。悚轻体。绣带因风起。霓裳恐非人世。调促香檀,困入流波生媚。上客休辞,眼乱尊中翠。玉阶霜、透罗袂。
记花王旧时名品,共传姚魏黄紫。洛阳种植雄天下,何日移根来此。青镜里,任淡抹浓妆,莫挽春衫比。人间四美。更天遣舒郎,等闲一赋,千载共心醉。清平调,漫与东风料理。繁华能扰天纪。沉香亭上无人恨,流入锦江春水。安故里。又何似吾侪,聊复尊*耳。清歌且止。怕檀板无知,多娇不耐,惊得彩云起。
记花王旧时名品,共传姚魏黄紫。洛阳种植雄天下,何日移根来此。青镜里,任淡抹浓妆,莫挽春衫比。人间四美。更天遣舒郎,等闲一赋,千载共心醉。清平调,漫与东风料理。繁华能扰天纪。沉香亭上无人恨,流入锦江春水。安故里。又何似吾侪,聊复尊*耳。清歌且止。怕檀板无知,多娇不耐,惊得彩云起。
[唐]
莲枝未长秦蘅老,走马驮金斸春草。
水灌香泥却月盘,一夜绿房迎白晓。
[元]
紫云何处飞来,仙家别有藏春洞。刻缯纹皱,镂檀色腻,薰脐香重。谷雨初晴,榆烟新换,楝风微动。是花姑养就,韩仙染出,还分与,人间种。好与密笼绣幄,护玉环、三生妖梦。只愁今夜,绿丛月老,珠房露冻。便唤秋娘,重浇卯酒,缓歌低送。倩红鸾与约,韵华且住,作尊前供。
紫云何处飞来,仙家别有藏春洞。刻缯纹皱,镂檀色腻,薰脐香重。谷雨初晴,榆烟新换,楝风微动。是花姑养就,韩仙染出,还分与,人间种。好与密笼绣幄,护玉环、三生妖梦。只愁今夜,绿丛月老,珠房露冻。便唤秋娘,重浇卯酒,缓歌低送。倩红鸾与约,韵华且住,作尊前供。